"እዚ ሕጂ መጺኡ ዘሎ ከይመጽእ ስክፍታ ጸኒሑ እዩ። እንተኾነ ዝምልከቶም ሰበስልጣናት ክልቲኡ ሃገራት ካብ ዝሓለፈ ጌጋታት ተማሂሮም፡ ነቲ ድሕሪ 20 ዓመት ወጥሪ ዝመጽአ ዕርቀ ሰላምን ርክብን ከም ርክብ ኢሳይያስን መለስን ጸገማት ከየጋጥሞ፡ ንትካላት ህዝብን መንግስትን ብዘሳትፍ፡ ዘየባእስ ዘየከራኽር ቅጥዕን ስርዓት ሒዙ ክቕጽል ምንዮት ነይሩና - ተዛረብና እውን" ግን እቲ ዶባት ኣብ ሒደት ኣዋርሕ ተዓጽዩ፡ እቲ ተስፋ ገይሩ ዝነበረ ህዝቢ ኣብ ሰንፈላል ኣትዩ ንርኢ ኣሎና" ውዒሉ ሓዲሩ ነገራት ናብ ንቡር ምምላሶም ኣይተርፍን እዩ ግን ብጎንጽን ገልጠምጠምን ዘይኮነ ብዘተን ልዝብን ክኸውን ንጽበ" ክብል ስምዒቱ ይገልጽ። ሰናይት ብርሃን ካብ ከባቢ ሰርሓ፡ " እቲ ዶባት ምስተኸፍተ ደጊም ሓሊፉልና እዩ። ንገድ ነጋዳይ ሕረስ ሓረስታይ ክኸውን እዩ ዝብል ተስፋ ከምዝነበራ ብምግላጽ፡ " ሕጂ እውን ጥዕና ጥራሕ እምበር፡ ዝዓርቕን ዝውድእን ሓደ ፈጣሪ ጥራሕ ስለዝኾነ፡ ኩሉ ነገር ከም ፍቓድ ፈጣሪ ክውዳእ እዩ። ድሕሪ ሕጂ ባእስን ዕግርግርን ኣይክህሉን እዩ። ንብዓትን ብኽያትን ኣዴታት ንኸንቱ ኣይኸውንን እዩ ዝብል መንፈሳዊ እምነታ ልዕሊ እቲ ዓለማዊ ክውንነት ከምእትርእዮን ብእኡ ከምእትደዓዓስን ኣረዲኣ። ህሉው ኩነታት ዶባት ከመይ እዩ ዘሎ?
